Torskøya

Torskøya ligger i Torskefjorden på vestsida av øya Senja, i Senja kommune i Troms. Høyeste punkt på den ca. 0,5 km² store øya er Kollen på 146 moh.Norgeskart.no, areal målt på kartet

Torskøya het tidligere Fiskøya. I ei skatteliste fra 1567 står én mann, Oluf Endresen, oppført som bosatt på Torskøya, men siden har øya vært ubebodd. Endresen bodde sannsynligvis i Husvika sørøst på øya. Under seifisket på Stiholla hadde fiskerne en liggeplass i Sommarkeila på øyas sørvestside. Torskøya var lenge et trygt sted å ha sau på beite, men på 1870-tallet svømte bjørn flere ganger over til øya fra Spanhellen på Senja og drepte sauer.Arthur Brox: Berg og Torsken bygdebok. Bind 1: Gardshistoria. Berg og Torsken kommunar, Tromsø 1959 (s. 327, 336 og 359, digitalisert av Nasjonalbiblioteket)

Etter lokal tradisjon skal det ha stått ei kirke på Torskøya. Dette trekkes imidlertid i tvil av folkeminnesamler Arthur Brox, ettersom det i moderne tid ikke finnes spor av noen kirke på øya.Arthur Brox: Folkeminne frå ytre Senja. 3. utgave. Lokalhistorisk Forlag, Espa 1990. ISBN 82-7404-041-4 (s. 15, digitalisert av Nasjonalbiblioteket)

 Referanser 

Kategori:Øyer i Senja kommune
Kategori:Torsken